CELEX: 62022TN0072
Language: ga
Date: 2022-02-04 00:00:00
Title: Cás T-72/22: Caingean arna tabhairt an 4 Feabhra 2022 – Interneto žiniasklaidos asociacija agus Páirtithe eile v an Coimisiún

25.4.2022   
            
            
               GA
            
            
               Iris Oifigiúil an Aontais Eorpaigh
            
            
               C 171/31
            
         
      Caingean arna tabhairt an 4 Feabhra 2022 – Interneto žiniasklaidos asociacija agus Páirtithe eile v an Coimisiún
      (Cás T-72/22)
      (2022/C 171/56)
      Teanga an cháis: an Béarla
      
         Páirtithe
      
      
         Iarratasóirí: Interneto žiniasklaidos asociacija (Vilnias, an Liotuáin), All Media Lithuania UAB (Vilnias), All Media Radijas UAB (Vilnias) (ionadaí: K. Kačerauskas, Dlíodóir)
      
         Cosantóir: An Coimisiún Eorpach
      
         An t-ordú atá á lorg
      
      Iarrann na hiarratasóirí ar an gCúirt Ghinearálta:
      
                  —
               
               
                  a dhearbhú go bhfuil an t-iarratas inghlactha agus go bhfuil bunús maith leis;
               
            
                  —
               
               
                  an Litir atá faoi chonspóid a neamhniú ina hiomláine;
               
            
                  —
               
               
                  a ordú don Choimisiún na costais uile a íoc.
               
            
         Saincheisteanna dlí agus príomhargóintí.
      
      Mar thaca leis an gcaingean, maíonn an t-iarratasóir saincheist dlí amháin.
      
                  1.
               
               
                  An chéad saincheist dlí lena n-éilítear measúnú míchuí ar an bhfaisnéis arna cur ar fáil ag na hiarratasóirí agus mainneachtain imscrúdú a dhéanamh ar na himthosca a ndéantar cur síos orthu sa ghearán, ar chuir na hiarratasóirí faoi bhráid an Choimisiúin an 21 Meitheamh 2020 maidir le státchabhair neamhdhleathach arna cur ar fáil le dícheall cuí don chraoltóir seirbhíse poiblí – VšĮ “Lietuvos Nacionalinis Radijas ir Televizija”, rud a thug neamhaird iomlán ar staid fhíorasach agus earráidí dlí sa Litir arna glacadh ag an gCoimisiún. Ba é toradh na mainneachtana sin é sárú ar cheanglas nós imeachta riachtanach agus forálacha substainteacha lena rialaítear sásra rialaithe státchabhair arna bhunú in Airteagail 107(1) agus 108(3) CFAE. Léirítear fianaise de mheasúnú míchuí an Choimisiúin go háirithe leis na lochtanna a leanas lena gcuirtear an Litir ó bhail:
                  
                              (i)
                           
                           
                              mhainnigh an Coimisiún a mhachnamh a dhéanamh ar agus comparáid a dhéanamh idir chomhoiriúnacht na scéime arbh ann dó roimh an 10 Nollaig 1994 agus an scéim arbh ann dó i ndiaidh 2015 agus athruithe 2020 ar an nGníomh um Raidió agus Teilifís Náisiúnta Liotuáineach Phoblacht na Liotuáine (“Gníomh RTL” as seo amach) leis an dícheall cuí is gá agus an caighdeán dlí is gá agus, dá réir, go ndearna sé sárú nós imeachta riachtanach;
                           
                        
                              (ii)
                           
                           
                              sháraigh an Coimisiún Airteagail 107(1) agus 108(3) CFAE de bharr gur mhainnigh sé a aithint gurb ionann athruithe 2015 agus 2020 ar Ghníomh RTL agus athruithe ar bheart státcabhrach, ar cheart a chomhordú leis an gCoimisiún.
                           
                        
                              (iii)
                           
                           
                              sháraigh an Coimisiún Airteagail 107(1) agus 108(3) CFAE de bharr gur mhainnigh sé a aithint gurb ionann athruithe 2020 ar Ghníomh RTL agus athruithe ar bheart státchabhrach, ar cheart a chomhordú leis an gCoimisiún.